西南官话

西南官话，是汉语族官话个一支，主要分布拉中国西南地区（四川、重庆、贵州、云南、湖北、广西咾啥）。区别语别样官话个主要特征是中古入声不分化（多数归阳平）。

 各地个西南官话 

 四川 
四川个西南北语，好分成功湖广闲话搭岷江闲话两大类。前者源自湖广填四川个移民，后者源自本地闲话。

《中国语言地图集》以“山西省以及毗邻地区有入声的方言”作为标准，拿秦晋闲话从北语里㓰出来，同样远离中原、保留入声个岷江闲话咾啥却朆因此㓰出来。

 云南 
云南个西南北语，多数源自明代南直隶个驻军，语音、词汇、语法侪有搭今朝江淮闲话相像个地方，但是入声已经搭多数西南北语一样併到阳平哉。

 果敢 
云南个西南北语随著明代移民到著缅甸果敢，形成又一種汉语标准——果敢话。

Category:汉语